محەممەد سەلیم عەوا

محەممەد سەلیم عەوا (١٩٤٢) فەقێ و بیرمەندێکی ئیسلامیی میسری، نووسەر و پارێزەری پسپۆڕی یاسای بازرگانی و ناوبژیوانی نێونەتەوەیی، مامۆستای زانکۆی پێشووە، و ڕاوێژکاری یاسایی بووە کە بۆ زۆرێک لە حکوومەتەکان لە وڵاتە جیاوازەکانی عەرەبیدا کاری کردووە، ھەروەھا ئەمینداری گشتی پێشووی یەکێتیی نێونەتەوەیی زانایانی موسڵمان بووە ، ئەندامی ئەکادیمیای زمانی عەرەبی بووە لە قاھیرە و ئەکادیمیای نێونەتەوەیی فیقھی ئیسلامی - ڕێکخراوی کۆنفرانسی ئیسلامی و ئەنجومەنی باڵای مەجلیسی جیھانی بۆ نزیککردنەوەی مەزھەبە ئیسلامییەکان و سەرۆکی کۆمەڵەی میسری بۆ ڕۆشنبیری و گفتوگۆ. یەکێکە لە دیارترین پێشەنگەکانی گفتوگۆی نیشتمانی میسر، و ئەندامی دامەزرێنەری تیمی عەرەبی بۆ گفتوگۆی ئیسلامی-مەسیحی . 

ئەو بە یەکێک لە ھێماکانی ڕەوتی مۆدێرنیستی لە ئیسلامدا دادەنرێت و بیرکردنەوەکەی بە میانڕەوی و گرنگیدان بە گفتوگۆ نەک ململانێ لە نێوان جیھانی ئیسلامی و  ڕۆژاوادا تایبەتمەندە. و داکۆکیکارە لە گفتوگۆ و لێکنزیکبوونەوەی نێوان سوننە و  شیعە. نوێنەرایەتی چەند ئەندامێکی ئیخوان موسلیمینی کرد کە لە سەردەمی حوکمڕانی حوسنی موبارەکدا زیندانی کرابوون. یەکێک بوو لەوانەی بە توندی دژی پڕۆژەی میراتگرتنی دەسەڵات بوو بۆ جەمال موبارەک.  وەک کاندیدێکی سەربەخۆ بۆ ھەڵبژاردنی سەرۆکایەتی میسر لە ساڵی ٢٠١٢ خۆی کاندید کرد، بە پشتیوانی ٣٠ ئەندامی ھەڵبژێردراوی ئەنجومەنی گەل و شورا.

 سەرچاوەکان 

 سەرچاوەکان 

پۆل:لەدایکبووانی ١٩٤٢
پۆل:نووسەرانی میسری
پۆل:زیندووان
پۆل:دەرچووانی زانکۆی ئەلێکسەندەریا